CELEX: 32006D0572
Language: lt
Date: 1155859200000
Title: 2006/572/EB: 2006 m. rugpjūčio 18 d. Komisijos sprendimas, keičiantis Sprendimą 2005/393/EB dėl ribojimų taikymo zonų, susijusių su mėlynojo liežuvio liga Ispanijoje ir Portugalijoje (pranešta dokumentu Nr. C(2006) 3700)   (Tekstas svarbus EEE)

19.8.2006   
            
            
               LT
            
            
               Europos Sąjungos oficialusis leidinys
            
            
               L 227/60
            
         
      KOMISIJOS SPRENDIMAS
   
   2006 m. rugpjūčio 18 d.
   keičiantis Sprendimą 2005/393/EB dėl ribojimų taikymo zonų, susijusių su mėlynojo liežuvio liga Ispanijoje ir Portugalijoje
   (pranešta dokumentu Nr. C(2006) 3700)
   (Tekstas svarbus EEE)
   (2006/572/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2000 m. lapkričio 20 d. Tarybos direktyvą 2000/75/EB, nustatančią mėlynojo liežuvio ligos kontrolės ir likvidavimo reikalavimus (1), ypač į jos 8 straipsnio 3 dalies c punktą ir 19 straipsnio trečią pastraipą,
   kadangi:
   
               (1)
            
            
               Direktyvoje 2000/75/EB nustatytos kontrolės taisyklės ir priemonės, skirtos kovoti su mėlynojo liežuvio liga Bendrijoje, taip pat apsaugos ir priežiūros zonos bei draudimas išvežti gyvūnus iš šių zonų.
            
         
               (2)
            
            
               2005 m. gegužės 23 d. Komisijos sprendime 2005/393/EB dėl apsaugos ir priežiūros zonų, susijusių su mėlynojo liežuvio liga, ir judėjimui iš tų zonų bei per tas zonas taikomų reikalavimų (2) numatyta, kad turi būti nustatytos bendrosios geografinės sritys, kuriose valstybės narės turi nustatyti apsaugos ir priežiūros zonas („ribojimų taikymo zonas“), susijusias su mėlynojo liežuvio liga.
            
         
               (3)
            
            
               Ispanija pranešė Komisijai, kad užkrato pernešėjas buvo pastebėtas keliose naujose ribojimų taikymo zonų atokiose srityse.
            
         
               (4)
            
            
               Todėl ribojimų taikymo zoną Ispanijoje reikėtų išplėsti, atsižvelgiant į turimus duomenis apie užkrato pernešėjo daromą poveikį aplinkai ir sezoninio aktyvumo kaitą.
            
         
               (5)
            
            
               Portugalija pranešė Komisijai, kad Oleiros, Sertã ir Vila de Rei savivaldybių teritorijose virusas nebuvo išplitęs nuo 2005 m. lapkričio mėn.
            
         
               (6)
            
            
               Todėl laikoma, kad šiose savivaldybių teritorijose mėlynojo liežuvio liga nėra išplitusi, ir remiantis Portugalijos pateiktu pagrįstu prašymu šios savivaldybių teritorijos turėtų būti išbrauktos iš ribojimų taikymo zonų sąrašo.
            
         
               (7)
            
            
               Todėl Sprendimą 2005/393/EB reikėtų atitinkamai iš dalies pakeisti.
            
         
               (8)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2005/393/EB I priedas iš dalies keičiamas pagal šio sprendimo priedą.
   2 straipsnis
   Šis sprendimas taikomas nuo kitos dienos po jo paskelbimo Europos Sąjungos oficialiajame leidinyje.
   3 straipsnis
   Šis sprendimas skirtas valstybėms narėms.
   
      Priimta Briuselyje, 2006 m. rugpjūčio 18 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 327, 2000 12 22, p. 74.
   
      (2)  OL L 130, 2005 5 24, p. 22. Sprendimas su paskutiniais pakeitimais, padarytais Sprendimu 2006/273/EB (OL L 99, 2006 4 7, p. 35).
   
      PRIEDAS
      
                  1.
               
               
                  Sprendimo 2005/393/EB I priede zonai E (4 serotipas) priklausančių Ispanijos ribojimų taikymo zonų sąrašai pakeičiami taip:
                  „Ispanija:
                  
                  
                              —
                           
                           
                              Ekstremadūros autonominis regionas: Cáceres, Badajoz provincijos
                           
                        
                              —
                           
                           
                              Andalūzijos autonominis regionas: Cádiz, Córdoba, Huelva, Jaén (Alcalá la Real, Andújar, Huelma, Jaén, Linares, Santiesteban del Puerto, Ubeda comarcas), Málaga, Sevilla provincijos
                           
                        
                              —
                           
                           
                              Castilla-La Mancha autonominis regionas: Albacete (Alcaraz comarca), Ciudad Real, Toledo provincijos
                           
                        
                              —
                           
                           
                              Castilla y León autonominis regionas: Avila provincija (Arenas de San Pedro, Candelada, Cebreros, Las Navas del Marqués, Navaluenga, Sotillo de la Adrada comarcas), Salamanca (Béjar, Ciudad Rodrigo ir Sequeros comarcas)
                           
                        
                              —
                           
                           
                              Madrido autonominis regionas: Madrid provincija (Alcalá de Henares, Aranjuez, Arganda del Rey, Colmenar Viejo, El Escorial, Griñón, Municipio de Madrid, Navalcarnero, San Martín de Valdeiglesias, Torrelaguna, Villarejo de Salvanés comarcas“
                           
                        .
            
                  2.
               
               
                  Sprendimo 2005/393/EB I priede zonai E (4serotipas) priklausančių Portugalijos ribojimų taikymo zonų sąrašai pakeičiami taip:
                  „Portugalija:
                  
                  
                              —
                           
                           
                              Algarve regiono žemės ūkio direktoratas: visos concelhos
                              
                           
                        
                              —
                           
                           
                              Alentejo regiono žemės ūkio direktoratas: visos concelhos
                              
                           
                        
                              —
                           
                           
                              Ribatejo e Oeste regiono žemės ūkio direktoratas: Almada, Barreiro, Moita, Seixal, Sesimbra, Montijo, Coruche, Setúbal, Palmela, Alcochete, Benavente, Salvaterra de Magos, Almeirim, Alpiarça, Chamusca, Constância, Abrantes ir Sardoal concelhos
                              
                           
                        
                              —
                           
                           
                              Beira Interior regiono žemės ūkio direktoratas: Penamacor, Fundão, Idanha-a-Nova, Castelo Branco, Proença-a-Nova, Vila Velha de Ródão ir Mação concelhos“
                           
                        .